ניתן למשוך תגמולים כסכום חד-פעמי פטור ממס מכל סוגי התוכניות ללא תלות בוותק או בגיל וזאת עקב הסיבות הסוציאליות או הרפואיות הבאות: הכנסות נמוכות ככל שהכנסות העמית בצירוף הכנסות בן/בת הזוג (לרבות הכנסות פטורות ממס, קצבאות ילדים, נכות וכו')  אינן עולות על שכר המינימום לחודש (5,300 ₪ לשנת 2023), ובמקרה שיש לפחות ילד אחד שגילו מתחת ל-18, אז התקרה תהיה פעמיים שכר המינימום, ישולם מדי חודש ההפרש בלבד כסכום פטור ממס. הוצאות רפואיות ככל שעלות ההוצאות הרפואיות בגין העמית או קרובו עולות על מחצית ההכנסה השנתית של העמית ובן/בת הזוג, ומשיכת הכספים היא לצורך סיוע במימונו של הטיפול הרפואי, תשלם הקופה בפטור ממס את הסכום הנדרש לכיסוי ההוצאות הרפואיות כאמור. הוצאות רפואיות אינן כוללות טיפולי שיניים. נכות במקרה של נכות צמיתה בשיעור של 75% לפחות של העמית או קרובו, ובתנאי שנגרמה עקב מחלה או פגיעה שארעה לאחר פתיחת החשבון. פטירה החיסכון שמקורו בכספי התגמולים ישולם כסכום חד-פעמי פטור ממס למוטבים כפי שנקבעו. סכום צבירה מזערי עמית רשאי למשוך במישרין כספי תגמולים שנצברו בקופת קצבה במס שולי, ולא כמשיכה שלא כדין החייבת במס של 35% לפחות, במידה וקיים את כל התנאים הבאים : הגיע לגיל פרישת חובה כמשמעותו בחוק גיל הפרישה (67 גברים ונשים). סך הכספים בחשבונותיו של העמית בקופות גמל לקצבה משלמות ושאינן משלמות (למעט קרן פנסיה ותיקה) נמוך מסכום הצבירה המזערי (100,771 ש"ח בשנת 2023). לא משולמת לעמית קצבה מקופת גמל משלמת (למעט קרן פנסיה ותיקה), ואם משולמת קצבה כאמור, בתנאי שסך הקצבאות ( למעט קרן פנסיה ותיקה) עולה על סכום הקצבה המזערי (4,850 ₪ נכון לשנת 2023).